Diari Oficial de la Generalitat Valenciana


Sumari del DOGV 9195, del 15-10-2021 (2021/10590)

RESOLUCIÓ de 5 d'octubre de 2021, del director general de Política Lingüística i Gestió del Multilingüisme, per la qual es concedeixen subvencions per a la traducció literària multilingüe realitzada per editorials per al foment del multilingüisme, per a l'exercici pressupostari 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10458


Data del document
:   05-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 5 d'octubre de 2021, del director general de Política Lingüística i Gestió del Multilingüisme, per la qual es concedeixen subvencions per a la traducció literària multilingüe realitzada per editorials per al foment del multilingüisme, per a l'exercici pressupostari 2021. [2021/10198]  
Per l'Ordre 77/2016, de 2 de desembre, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions per al foment de la traducció literària multilingüe.  
  
Mitjançant la Resolució de 31 de maig de 2021, del conseller d'Educació, Cultura i Esport, es van convocar subvencions per a la traducció literària multilingüe realitzada per editorials per al foment del multilingüisme per a l'exercici pressupostari de 2021 (DOGV 9100 / 04.06.20629).  
Vist l'informe de la comissió tècnica en què es concreta el resultat de l'avaluació de les sol·licituds presentades, després de ser estudiades i avaluades per la comissió tècnica, constituïda i reunida el dia 8 de setembre de 2021 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa l'article 12 de l'esmentada ordre, i l'apartat cinqué de la Resolució de 31 de maig de 2021, del conseller d'Educació, Cultura i Esport, de convocatòria.  
D'acord amb les competències atribuïdes en la disposició final primera de l'Ordre 77/2016, de 2 de desembre, i en l'apartat dotze de la resolució de convocatòria, vista la proposta de l'òrgan instructor, resolc:  
  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica per un import total de 89.310,01 euros, a càrrec de la línia S3168000 de l'aplicació pressupostària 16.38.11.591.30.4, del pressupost de la Generalitat per a 2021.  
  
Segon  
Desestimar les sol·licituds de l'annex II per no complir l'apartat segon de la resolució de convocatòria.  
  
Tercer  
La documentació justificativa de la realització de l'activitat subvencionada s'haurà de presentar d'acord amb el que indica l'article 17 de les bases de la convocatòria. El termini de presentació de la documentació justificativa de la realització de l'activitat subvencionada i de presentació dels cinc exemplars dels llibres editats en paper o de la publicació digital en la xarxa, corresponents a la traducció subvencionada, acabarà el 15 d'octubre de 2021, d'acord amb l'apartat huité de la resolució de convocatòria.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Cultura i Esport, en el termini d'un mes des de l'endemà de la publicació de l'acte en el Diari Oficial de la Generalitat Valenciana  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 5 d'octubre de 2021.- El director general de Política Lingüística i Gestió del Multilingüisme: Rubén Trenzano Juan.